paragraph_text: Spomen na kraljeve i banove Kraljevstva Dalmacije, Hrvatske i Slavonije (lat. Memoria regum et banorum regnorum Dalmatiae, Croatiae et Sclavoniae), povijesno djelo baruna Jurja Ratkaja Velikotaborskog (1612.-1666.), izdano u Beču 1652. godine koje predstavlja prvu sintezu povijesti hrvatskih zemalja. Djelo je nastalo na zahtjev bana Ivana III. Draškovića († 1648.), ali budući da je on umro prije dovršetka pisanja djela i prije njegova tiskanja, Ratkaj je djelo posvetio apostolskom kralju Ferdinandu IV. (1647.-1654.) te presvijetloj gospodi braći Nikoli VII. i Petru IV. Zrinskom.